دنیا میرے آگے

دنیا میرے آگے پاکستانی دیوبندی عالم محمد تقی عثمانی کی ایک کتاب۔ یہ کتاب تقی عثمانی کے سلسلۂ سفر ناموں کی دوسری کڑی ہے ۔ اس سفر نامہ میں اندلس ، برونائی ، ترکی ، مغربی ممالک ، جنوبی افریقہ ، ٹورنٹو ، کیلی فورنیا ، ٹوکیو ، جاپان ، آسٹریلیا ، میلبورن ، سڈنی ، ملائیشیا ، جرمنی ، ناروے ، سویڈن ، فن لینڈ اور دیگر ممالک کے اسفار اور ان اسفار میں پیش آنے والے واقعات بیان کیے گئے ہیں ۔ ہر ملک و شہر کے اہم تفریحی مقامات اور جامعات کی تصاویر بھی اس کتاب میں موجود ہیں ۔ مفتی تقی عثمانی نے ہر سفر کے آغاز میں علاقہ کا نام اور وہاں جانے کا سن ہجری و عیسوی معہ مہینہ ذکر کیا ہے اور اکثر اوقات ان ممالک کی طرف سفر کرنے کی وجہ بھی بیان کی ہے ۔ کتاب ہذا مجلد اور خوبصورت سر ورق سے مزین ہے ۔ اس کے ٣٧٧ صفحات ہیں اور مکتبہ معارف القرآن کراچی سے ١٤٣٣ ھ میں شائع ہوئی ہے ۔

 مزید دیکھیے 
محمد تقی عثمانی کی تصانیف کی فہرست
 حوالہ جات 

زمرہ:اردو کتب
زمرہ:کتب اہل سنت
زمرہ:اسلام سے متعلق کتابیں
زمرہ:تصانیف محمد تقی عثمانی زمرہ:دیوبندی ادب